open-index/open-wikipedia-markdown huggingface dataset:
ডা. সিরাজুল ইসলাম মেডিকেল কলেজ

**ডা. সিরাজুল ইসলাম মেডিকেল কলেজ**  হল বাংলাদেশের একটি বেসরকারি মেডিকেল স্কুল। ২০১১ সালে এটি ঢাকার মগবাজারে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।

এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রিটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।

## ইতিহাস

ডা. সিরাজুল ইসলাম মেডিকেল কলেজ ২০১১ সালে প্রতিষ্ঠিত হয়ে শিক্ষার্থী ভর্তির নির্দেশনা পায়। নির্দেশনা অনুসারে ২০১১-২০১২ শিক্ষাবর্ষের একাডেমিক ক্লাস ১৭ জানুয়ারী ২০১২ শুরু হয়, যা "এসআইএমসি ডে" হিসেবে পালিত হয়ে আসছে।

## আরও দেখুন
* বাংলাদেশের মেডিকেল কলেজসমূহের তালিকা।

## তথ্যসূত্র

## বহিঃসংযোগ

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:ঢাকার হাসপাতাল
বিষয়শ্রেণী:২০১১-এ বাংলাদেশে প্রতিষ্ঠিত 

বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:২০১১-এ প্রতিষ্ঠিত বিশ্ববিদ্যালয় ও কলেজ
ওনন নদী

**ওনন নদী** (, *Onon gol*; ) হল মঙ্গোলিয়া এবং রাশিয়ার একটি নদী। এই নদীটি ৮১৮ কিমি মিটার দীর্ঘ এবং ৯৪০১০ বর্গ কিমি ক্ষেত্র জলপ্রণালী নিয়ে প্রবাহিত হছে। এটি খেনটি পর্বতমালার পূর্ব অববাহিকা থেকে উৎপত্তি হয়েছে। মোট ৮১৮ কিমি এর মধ্যে ২৯৮ কিমি মঙ্গোলিয়ার মধ্যে দিয়ে প্রবাহিত হয়েছে। এটি ইঙ্গদা নদীর সাথে মিলিত হয়ে শিলকা নদী সৃষ্টি করেছে।

ওনন-শিলকা -আমুর নদী মিলিতভাবে পৃথিবীর দশম দীর্ঘতম নদী, নদীগুলি যথাক্রমে ৮১৮ কিমি, ৫৬০ কিমি ও ২৮৭৪ কিমি দীর্ঘ।

## ইতিহাস
থাম্ব|ডান|ওনন নদীর উপর, চেঙ্গীস খানের জন্ম জায়গা|200px
বাম|থাম্ব|300px|ওনন নদী, সিল্ক নদী ও আমুর নদী
উর্ধ ওনন নদীর কোনো একটি জায়গায় চেঙ্গীস খানের জন্ম এবং বড় হয়েছিলেন বলে মনে করা হয়।

মঙ্গোলদের গোপনীয় ইতিহাসে বইয়ে লিখিত আছে: "এখানে এসেছিলো পৃথিবীর একটি "বড়তে চোনও" (নীল-ধূসর নেকড়ে), যার উপরে স্বর্গের আশীর্বাদ ছিলো। যার বউ ছিলো একজন "গুয়া মারল" (সুন্দর পতিত হরিণী)। তারা এই সুমদ্র দিয়ে ভ্রমণ করেছিল, তারা ওনন নদীর উৎসের বুখান খালদুন এর কাছে একটি বসতি স্থাপন করে, সেখানেই তাদের প্রথম সন্তান বাত ত্সাগণ জন্মগণ করে। "

## অন্যান্য তথ্য
* মঙ্গোলিয়ার নদী তালিকা

বিষয়শ্রেণী:মঙ্গোলিয়ার নদী
বিষয়শ্রেণী:জাবায়েকালস্কি ক্রাইর নদী
বিষয়শ্রেণী:এশিয়ার আন্তর্জাতিক নদী
জহুরুল ইসলাম মেডিকেল কলেজ

**জহুরুল ইসলাম মেডিকেল কলেজ** বাংলাদেশের বেসরকারী মেডিকেল কলেজ। এটি ১৯৯২ সালে জহুরুল ইসলাম প্রতিষ্ঠা করেন। এটি কিশোরগঞ্জ জেলার বাজিতপুর উপজেলার ভাগলপুর গ্রামে অবস্থিত। এটি গ্রামীণ এলাকায় অবস্থিত বাংলাদেশের প্রথম চিকিৎসা শিক্ষাপ্রতিষ্ঠান। ৫২.৬৩ একর এলাকা জুড়ে এটি অবস্থিত।

এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।

## ইতিহাস
thumb|হাসপাতালের ভেতর।
শিল্পপতি জহুরুল ইসলাম তার জন্মস্থান বাজিতপুর থানার ভাগলপুরে গড়ে তুলেন জহুরুল ইসলাম মেডিকেল কলেজ ও হাসপাতাল। প্রতিষ্ঠাকাল ১৯৮৯। একই সাথে নার্সিং ইনষ্টিউটের মাধ্যমে ডিপ্লোমা কোর্স পরিচালিত হচ্ছে। নিমার্ণ কাজ এখনো অব্যাহত রয়েছে। নির্মাণ শেষে পূর্নাঙ্গ রুপ পেলে তা হবে ১২০০ শয্যা সংবলিত একটি অয়াধুনিক হাসপাতাল এবং ৩০০ জন ছাত্রছাত্রীর জন্য সম্পূর্ণ আবাসিক কলেজ। আগস্ট ১৯৯২ থেকে জহুরুল ইসলাম মেডিকেল কলেজের শিক্ষাবর্ষ শুরু হয়েছে ৪০ জন ছাত্রকে নিয়ে।

## আরও দেখুন
* বাংলাদেশের মেডিকেল কলেজসমূহের তালিকা
* শহীদ সৈয়দ নজরুল ইসলাম মেডিকেল কলেজ

## তথ্যসূত্র

## বহিঃসংযোগ

* প্রাতিষ্ঠানিক ওয়েবসাইট

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:বাংলাদেশের সরকারি হাসপাতাল
বিষয়শ্রেণী:কিশোরগঞ্জ জেলার মহাবিদ্যালয়
বিষয়শ্রেণী:ঢাকা বিশ্ববিদ্যালয়ের অধিভুক্ত শিক্ষাপ্রতিষ্ঠান
বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯২-এ বাংলাদেশে প্রতিষ্ঠিত
বীরগঞ্জ

**বীরগঞ্জ** দিয়ে বোঝাতে পারে-
* বীরগঞ্জ, নেপালের দক্ষিণাঞ্চলের একটি মহানগরপালিকা।
* বীরগঞ্জ উপজেলা, বাংলাদেশের দিনাজপুর জেলার একটি উপজেলা।
* বীরগঞ্জ পৌরসভা, বীরগঞ্জ উপজেলার সদর পৌরসভা।
কালা আজিজ

**কালা আজিজ** (১ জুলাই ১৯৫৪ - ২৩ নভেম্বর ২০১৯) একজন বাংলাদেশী চলচ্চিত্র অভিনেতা ছিলেন। তিনি কৌতুক চরিত্রে অভিনয়ের জন্যে আলোচিত ছিলেন। কয়েক দশক ধরে তিনি শতাধিক বাংলা চলচ্চিত্রে খলনায়কের সহযোগী হিসেবে অভিনয় করেন। ওইসব চলচ্চিত্রে সাধারণত ডিপজল, আহমেদ শরীফ, মিশা সওদাগর, মিজু আহমেদ, জাম্বু, সাদেক বাচ্চু, কাবিলা, রাজীব, ডন, পারভেজ গাঙ্গুয়া, ইলিয়াস কোবরা, অমিত হাসান, নাসির খান, ড্যানি সিডাক, ড্যানিরাজ, শিবা শানু ও খলিলুর রহমান বাবর খলনায়ক হিসেবে অভিনয় করত।

## অভিনয় জীবন
কালা আজীজ ১৯৮৪ সালে কাজী হায়াৎ পরিচালিত ‘মনা পাগলা’ ছবিতে অভিনয়ের মধ্য দিয়ে অভিনয়ের সাথে যুক্ত হন। অভিনয়ের পাশাপাশি এফডিসির ল্যাবেও কাজ করতেন আজিজ। কাজী হায়াৎের পরিচালনায় ‘দিলদার আলী’ থেকে শুরু করে বেশকিছু চলচ্চিত্রে কাজ করেছেন আজিজ।  ‘ইতিহাস’ চলচ্চিত্রে বেশ লম্বা একটা চরিত্রে অভিনয় করে বেশ প্রশংসা পান এবং বাচসাস পুরস্কারও পান। আজিজ চলচ্চিত্রে অঙ্গনে বেশি পরিচিত ছিলেন ‘কালা আজিজ’ নামে। বাংলা চলচ্চিত্রে খলনায়কের সহযোগী হিসাবে অভিনয় করে বেশ জনপ্রিয়তা পেয়েছিলেন তিনি। নায়ক মান্না ও ডিপজলের বেশ কিছু সিনেমায় অভিনয় করে সাড়া ফেলেছিলেন আজিজ। 

## অভিনীত চলচ্চিত্র

## পুরস্কার
* বাচচাস পুরস্কার

## মৃত্যু
কালা আজিজ  ডায়াবেটিস ও কিডনি জনিত রোগে  আক্রান্ত হয়ে শরীরের কিছু অংশে পচন ধরে  ২০১৯ সালের ২৩ নভেম্বর ঢাকার কাওলা এলাকায় নিজের বাসায়  মৃত্যুবরণ করেন। 

## তথ্যসূত্র

## বহিঃসংযোগ

বিষয়শ্রেণী:১৯৫৪-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:সিরাজগঞ্জ জেলার ব্যক্তি
বীর শমশের জঙ্গ বাহাদুর রাণা

শ্রী শ্রী শ্রী **মহারাজ বীর শমশের জঙ্গ বাহাদুর রাণা** জিসিএসআই (১০ ডিসেম্বর ১৮৫২ – ৫ মার্চ ১৯০১) হলেন নেপালের ১১তম এবং রাণা রাজবংশের ৩য় প্রধানমন্ত্রী। গুরুত্বপূর্ণ সংস্কার সাধন ও অবকাঠামোগত উন্নয়নকারী রাষ্ট্রনেতা হিসেবে তিনি পরিচিত। নেপালের দক্ষিণাঞ্চলের *গাহাওয়া*য় একটি শহর প্রতিষ্ঠা করেন, যেটিকে তাঁর নামে নামকরণ করা হয় বীরগঞ্জ। বীর শমশের জঙ্গ বাহাদুর রাণা বাল্যকালে *কাইলায়* নামে পরিচিত ছিলেন। জঙ্গ বাহাদুর তাকে এই নতুন নামে ভূষিত করেন। জন্মের সময় তার মা মারা যান, তাই তিনি জঙ্গ বাহাদুর রাণার স্ত্রী পুতলি মহারাণীর কাছে লালিত পালিত হন। থাপাথলি দরবারে তাঁর বাল্যকাল কাটে।

## জন্ম
সেনাপতি ধীর শমশের জঙ্গ বাহাদুর রাণার (জঙ্গ বাহাদুর রাণার ছোট ভাই) ঘরে বীর জন্ম নেন।

## কর্মজীবন
১৮৮৫ থেকে ১৯০১ পর্যন্ত তিনি নেপালের প্রধানমন্ত্রীর দায়িত্ব পালন করেন। ১৮৮৯ সালে তাঁকে *তুং-লিং-পিং-মা-কুও-কাং-ওয়াং* অর্পণ করা হয়। তাঁর শাসনামলে তিনি ক্লারেন্সের ডিউক প্রিন্স আলবার্ট ভিক্টর এবং হতভাগ্য আর্কডিউক ফ্রানয ফার্ডিনান্ডকে গ্রহণ করেন। ১৯০১ সালে তাঁর মৃত্যুর পর তাঁর প্রগতিশীল ভাই দেব শমশের জঙ্গ বাহাদুর রাণা তিন মাসের জন্য দায়িত্ব পালন করেন।

থাম্ব|শ্রী শ্রী শ্রী মহারাজা বীর শমশের 
বীর শমশেরের আমলে বেশ কিছু সংস্কার ও পুনর্গঠনের কাজ শুরু হয়। নাগরিক সুবিধার জন্য পানির পাইপ বসান, বিদ্যালয়ে ইংরেজি শিক্ষা চালু করেন এবং বেশ কিছু হাসপাতাল প্রতিষ্ঠা করেন। তিনি ভূমি কর ব্যবস্থাকে পুনর্গঠন করেন এবং তুলনামূলক ভালো প্রশাসন গঠন করেন। ব্রিটিশদের জন্য তিনি বেশ ভালো সংখ্যক সেনা প্রেরণ করেন। এই কারণে রাণী ভিক্টোরিয়ার সিংহাসন আরোহণের হীরক জয়ন্তী উপলক্ষে ব্রিটিশরা তাঁকে অর্ডার অব দ্যা স্টার অব ইন্ডিয়ার নাইট গ্র‍্যান্ড কমান্ডার উপাধিতে ভূষিত করে। তিনি একজন আন্তরিক শাসক, একজন মহান স্থপতি ও সঙ্গীতপ্রেমী ছিলেন।

বীর শমশের নেপালের প্রধানমন্ত্রিত্বের উত্তরাধিকারের নতুন ধারা প্রবর্তন করেন। তিনি কেবলমাত্র ধীর শমশেরের বৈধ সন্তানদের উত্তরাধিকার মনোনীত করেন। তিনি দরবার উচ্চ বিদ্যালয়, বীর হাসপাতাল, বীর টাওয়ার (ঘণ্টাঘর) পাঠশালা (বিদ্যালয়) এবং পয়ঃনিষ্কাশন ব্যবস্থা প্রবর্তন করেন। তিনি ১৮৯১ সালে কাঠমান্ডু এবং ১৮৯৫ সালে ভাদগাঁওয়ে খাবার পানি সরবরাহের ব্যবস্থা করেন। ভারতের সাথে বাণিজ্যের সুবিধার্থে ১৮৯৭ সালে নেপালের দক্ষিণাঞ্চলে **গাহাওয়া** শহর প্রতিষ্ঠা করেন, যা বর্তমানে তার নামানুসারে **[[বীরগঞ্জ, নেপাল|বীরগঞ্জ]]** নামে পরিচিত। মূল্যবান বই এবং পান্ডুলিপি সংগ্রহ ও সংরক্ষণের জন্য বীর গ্রন্থাগার প্রতিষ্ঠা করেন। নেপালের ডাক ব্যবস্থার আধুনিকীকরণ করেন এবং কাঠমান্ডুর সড়ক প্রশস্তকরণের কাজ করেন।

মহারাজ বীর শমশের জঙ্গ বাহাদুর রাণা ১৫ বছর দেশ শাসনের পর ১৯০১ সালে মৃত্যুবরণ করেন।

## পূর্বসুরী

## পাদটীকা

বিষয়শ্রেণী:১৮৫২-এ জন্ম
বিষয়শ্রেণী:১৯০১-এ মৃত্যু
বিষয়শ্রেণী:নেপালের প্রধানমন্ত্রী
বিষয়শ্রেণী:কাঠমান্ডুর ব্যক্তি
বিষয়শ্রেণী:রাণা শাসনামল
বিষয়শ্রেণী:নেপালি হিন্দু
ইব্রাহিম মেডিকেল কলেজ

**ইব্রাহিম মেডিকেল কলেজ** বাংলাদেশের একটি বেসরকারি মেডিকেল কলেজ। ২০০২ সালে কলেজটি রাজধানী ঢাকার শাহবাগে প্রতিষ্ঠিত হয়। ঢাকার সেগুনবাগিচায় এর আরও একটি ক্যাম্পাস রয়েছে। কলেজটি ঢাকা বিশ্ববিদ্যালয় এর অধিভুক্ত একটি মেডিকেল কলেজ।

কলেজটিতে পাঁচ বছর মেয়াদী এমবিবিএস কোর্সের পাঠ প্রদান করা হয়। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। এই কলেজ কর্তৃক প্রদত্ত এমবিবিএস ডিগ্রি বাংলাদেশ মেডিকেল অ্যান্ড ডেন্টাল কাউন্সিল স্বীকৃত। সফল ভাবে পাঁচ বছরের কোর্স সমাপ্তির পর এই কলেজের শিক্ষার্থীরা ঢাকা বিশ্ববিদ্যালয় থেকে এমবিবিএস ডিগ্রি লাভ করে থাকে।

## আরও দেখুন
* বাংলাদেশের মেডিকেল কলেজসমূহের তালিকা।

## তথ্যসূত্র

## বহিঃসংযোগ

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:ঢাকার হাসপাতাল
বিষয়শ্রেণী:২০০২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০২-এ বাংলাদেশে প্রতিষ্ঠিত
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের বেসরকারি ডেন্টাল কলেজ
২৬ কমিসার স্মৃতিসৌধ

**২৬ কমিসার স্মৃতিসৌধ** ছিল আজারবাইজানের বাকুতে অবস্থিত একটি সোভিয়েত যুগের স্মৃতিসৌধ, যা বাকু জনগোষ্ঠী থেকে ২৬ জন বাকু কমিসারকে শ্রদ্ধা জানানো হয়। ১৯১৮ সালে এই গোষ্ঠীকে নিপাতিত করা হয় এবং কমিসারদের পরে ক্রাসনোভডস্কের (বর্তমানে তুর্কিমেনবাসি) কাছে মৃত্যুদণ্ড কার্যকর করা হয়। স্মৃতিসৌধটি ভাস্কর আই. জেনালভ ও এন মমেডভ এবং স্থপতি জি আলেসেরভ ও আলেসেকার হুসেইনভ কর্তৃক নির্মিত হয়েছিল, যাদের মধ্যে হুসেইনভ শেষ পর্যন্ত আজারবাইজানের বিশিষ্ট রাজনীতিবিদ হয়েছিলেন। কমিসারদের অবশিষ্টাংশ স্মৃতিসৌধের স্থানে সমাধিস্থ করা হয়েছিল।

## বিবরণ
বৃহৎ চত্তরটির কেন্দ্রস্থলে ছিল নাটকীয় স্মৃতিসৌধ যেখানে একজন লোক ভূমি থেকে বেরিয়ে এসেছিল; যা আগে "চিরন্তন শিখা" হিসাবে প্রজ্বলিত ছিল (পরে নিভে গেছে)। তার ওপরে একটি বিশাল ঝুলন্ত পাথর বৃত্ত ছিল যেখানে মৃত কমিসারদের নাম খোদাই করা হয়েছিল। সোভিয়েত ইউনিয়নের বিলুপ্তির কয়েক বছর পরেই স্মৃতিস্তম্ভের সমস্ত বাক্য-কথন (বাক্য প্রকাশের ধারা) সরিয়ে ফেলা হয়েছিল, পুরো স্মৃতিস্তম্ভটিকে আরও দ্ব্যর্থক করে তুলেছিল।

চত্তরটিতে একটি শান্তিপূর্ণ বাগান রয়েছে এবং এখানে তুর্কি দূতাবাস ও আজারবাইজানের মূল বইয়ের সংগ্রহশালা আখন্দভ জাতীয় গ্রন্থাগার অবস্থিত।

## ২৬ কমিসার স্মৃতিসৌধ ধ্বংসকরণ
২০০৯ সালের জানুয়ারিতে, বাকু কর্তৃপক্ষ ২৬ কমিসারস স্মৃতিসৌধ ভেঙে দেওয়ার কাজ শুরু করে এবং শীঘ্রই কাজ সম্পন্ন হয়। স্মৃতিসৌধটি ২০০৮ সালের জুলাই থেকে ঘেরাও অবস্থায় ছিল। মুসলিম, ইহুদি এবং খ্রিস্টান ধর্মযাজক যারা ধর্মীয় অনুষ্ঠান পরিচালনা করেছিলেন তাদের অংশগ্রহণে ২০০৯ সালের ২৬ জানুয়ারি হোসসান কবরস্থানে কমিসারদের অবশিষ্টাংশ পুনরায় প্রত্যাবর্তন করা হয়েছিল।

স্থানীয় জনগণের বামপন্থী এবং বিশেষত আজারবাইজান কমিউনিস্ট পার্টি কর্তৃক এই ধ্বংসযজ্ঞটির বিরোধিতা করা হয়েছিল। এটি আর্মেনিয়াকেও বিচলিত করেছিল কারণ আর্মেনিয় জনগণ বিশ্বাস করে যে ধ্বংস এবং পুনর্নির্মাণটি আজারবাইজানিয়রা (নাগর্নো-কারাবাখ যুদ্ধের কারণে) তাদের রাজধানীর কেন্দ্রে দাফন করতে অনীহা জানাতে উদ্বুদ্ধ হয়েছিল। আরেকটি কেলেঙ্কারী ঘটেছিল যখন আজারবাইজানিয় সংবাদমাধ্যমে দাবি করা হয় যে এই সমাধিস্থলে প্রত্যাশিত ২৬টির মধ্যে মাত্র ২১টি মৃতদেহ পাওয়া গেছে এবং "শাহুমিয়ান ও চার জন আর্মেনিয় কমিসার তাদের হত্যাকারীদের থেকে বাঁচতে পেরেছিল"। এই প্রতিবেদনটি এখন মস্কোতে অবস্থানরত শাহুমিয়ানের নাতনী তাতিয়ানা প্রশ্ন করেছিলেন, তিনি রুশ দৈনিক কমারসেন্টকে বলেছিলেন যে: এগুলো বিশ্বাস করা অসম্ভব যে তাদের সবাইকে সমাধিস্থ করা হয়নি। ২৬টি মৃতদেহ সমাহিত করা হয়েছে এমন আর্কাইভগুলোতে একটি চলচ্চিত্র রয়েছে। এটি ছাড়াও আমার দাদি রিবুওরিয়ালে উপস্থিত ছিলেন।

## তথ্যসূত্র

বিষয়শ্রেণী:২০০৯-এ ধ্বংসপ্রাপ্ত ভবন ও কাঠামো
বিষয়শ্রেণী:আজারবাইজানের স্মৃতিস্তম্ভ ও স্মৃতিসৌধ
বিষয়শ্রেণী:আজারবাইজানে ধ্বংসপ্রাপ্ত নিদর্শনস্থান
বিষয়শ্রেণী:আজারবাইজান প্রাক্তন ভবন ও কাঠামো
বিষয়শ্রেণী:সোভিয়েত ইউনিয়নে নির্মিত স্মৃতিস্তম্ভ ও স্মৃতিসৌধ
বিষয়শ্রেণী:সোভিয়েত ইউনিয়নে প্রজ্ঞাপন
পপুলার মেডিকেল কলেজ

**পপুলার মেডিকেল কলেজ** (PMC)  হল বাংলাদেশের একটি অন্যতম শীর্ষস্থানীয় বেসরকারি মেডিকেল স্কুল। ২০১০ সালে এটি ঢাকার ধানমণ্ডিতে প্রতিষ্ঠিত হয়। এটি একটি কলেজ হিসাবে ঢাকা বিশ্ববিদ্যালয় অধিভুক্ত।

এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রিটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।

## ইতিহাস
## অবকাঠামো

## আরও দেখুন
* বাংলাদেশের মেডিকেল কলেজসমূহের তালিকা।

## তথ্যসূত্র

## বহিঃসংযোগ

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:ঢাকা জেলার মহাবিদ্যালয়
বিষয়শ্রেণী:ঢাকার হাসপাতাল
বিষয়শ্রেণী:২০১০-এ বাংলাদেশে প্রতিষ্ঠিত
বিষয়শ্রেণী:২০১০-এ প্রতিষ্ঠিত বিশ্ববিদ্যালয় ও কলেজ

বিষয়শ্রেণী:ঢাকার বিশ্ববিদ্যালয় ও মহাবিদ্যালয়
সেন্ট্রাল মেডিকেল কলেজ

**সেন্ট্রাল মেডিকেল কলেজ**  হল বাংলাদেশের একটি বেসরকারি মেডিকেল স্কুল। ২০০৫ সালে এটি প্রতিষ্ঠিত হয়। কুমিল্লা জেলার কুমিল্লা সদর দক্ষিণ উপজেলার পাদুয়ার বাজার বিশ্বরোডে ঢাকা-চট্রগ্রাম হাইওয়ের পাশে কলেজটির প্রধান ক্যাম্পাস অবস্থিত। এটি চট্টগ্রাম বিশ্ববিদ্যালয় অধিভুক্ত একটি কলেজ।

এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক।  ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।

## অবস্থান
সেন্ট্রাল মেডিকেল কলেজ চট্টগ্রাম বিভাগের কুমিল্লা জেলার কুমিল্লা সদর দক্ষিণ উপজেলার পাদুয়ার বাজারে অবস্থিত। কলেজটি ঢাকা-চট্টগ্রাম মহাসড়কের পাশেই অবস্থিত।

## ইতিহাস
২০০৫ সালে সেন্ট্রাল মেডিকেল কলেজটি প্রতিষ্ঠিত হয়েছিল।

## অধিভুক্ত ও প্রশাসন
সেন্ট্রাল মেডিকেল কলেজটি চট্টগ্রাম মেডিকেল বিশ্ববিদ্যালয়, স্বাস্থ্য ও পরিবার কল্যাণ মন্ত্রণালয় এবং বাংলাদেশ মেডিকেল অ্যান্ড ডেন্টাল কাউন্সিলের অধিভুক্ত কলেজ। কলেজের বর্তমান চেয়ারম্যান ডা. সৈয়দ আবদুল্লাহ মুহাম্মদ তাহের এবং অধ্যক্ষ ডঃ শফিকুর রহমান পাটোয়ারী।

## একাডেমিক
সেন্ট্রাল মেডিকেল কলেজটি বাংলাদেশ মেডিকেল অ্যান্ড ডেন্টাল কাউন্সিল (বিএমডিসি) কর্তৃক অনুমোদিত চট্টগ্রাম বিশ্ববিদ্যালয় কর্তৃক পরিচালিত পাঁচ বছর মেয়াদী ব্যাচেলর অব মেডিসিন, ব্যাচেলর অব সার্জারি(এমবিবিএস) ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলকভাবে করতে হয়। এই ইন্টার্নশিপ বিএমডিসি থেকে চিকিৎসা সেবা প্রদানের অনুমতি নিবন্ধন পাওয়ার অন্যতম শর্ত।

## আরও দেখুন
* বাংলাদেশের মেডিকেল কলেজসমূহের তালিকা

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:বাংলাদেশের হাসপাতাল
বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০৫-এ বাংলাদেশে প্রতিষ্ঠিত
বিষয়শ্রেণী:চট্টগ্রাম বিশ্ববিদ্যালয়ের অধিভূক্ত শিক্ষাপ্রতিষ্ঠান
বিষয়শ্রেণী:কুমিল্লা জেলার মহাবিদ্যালয়
ঢাকা ন্যাশনাল মেডিকেল কলেজ

**ঢাকা ন্যাশনাল মেডিকেল কলেজ**  হলো বাংলাদেশের একটি বেসরকারি মেডিকেল কলেজ। ১৯২৫ সালে এটি ঢাকার শুত্রাপুরে বাহাদুর শাহ পার্কের পাশে ঢাকা ন্যাশনাল মেডিকেল ইনিস্টিউট হিসেবে স্থাপিত হয়। এটি ঢাকা বিশ্ববিদ্যালয় অধিভুক্ত একটি মেডিকেল কলেজ।

এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।

## ইতিহাস
## অবকাঠামো

## আরও দেখুন
* বাংলাদেশের মেডিকেল কলেজসমূহের তালিকা।

## তথ্যসূত্র

## বহিঃসংযোগ

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:১৯২৫-এ প্রতিষ্ঠিত শিক্ষাপ্রতিষ্ঠান

বিষয়শ্রেণী:পুরান ঢাকা
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৪-এ বাংলাদেশে প্রতিষ্ঠিত
বাংলাদেশের গ্রাম

[থাম্ব| বাংলাদেশী গ্রামে কৃষিকাজ। এই ছবিটি [সাতক্ষীরা জেলা থেকে তোলা। ]]
[থাম্ব| বাংলাদেশের পল্লী দৃশ্য। এই ছবিটি [জামালপুর জেলা থেকে তোলা।]]
গ্রাম হল বাংলাদেশের জনবসতির ক্ষুদ্রতম একটি একক এবং রাষ্টীয় প্রশাসনিক ও সামাজিক ক্ষেত্রে নিম্নতম

একক। গ্রামগুলি সাধারণত পল্লী থেকে বড় তবে নগরের চেয়ে ছোট। একটি গ্রামের জনসংখ্যা কয়েকশ থেকে কয়েক হাজার পর্যন্ত হতে পারে। গ্রাম ইউনিয়ন পরিষদের একটি নির্বাচনী একক, যেখান থেকে একজন ইউনিয়ন পরিষদ সদস্য নির্বাচিত হন। সাধারণত একটি গ্রামকে একটি ওয়ার্ড হিসাবে মনোনীত করা হয় এবং প্রতিটি ইউনিয়ন নয়টি গ্রাম নিয়ে গঠিত।

বাংলাদেশে  প্রচুর অপরুপ সৌন্দর্যমন্ডিত গ্রামের ভান্ডার রয়েছে যাদের রয়েছে নানা বৈচিত্র্য ও সংস্কৃতি এবং বিচিত্র জীবন যাপন ও খাদ্যাভ্যাস। বাংলাদেশের উল্লেখযোগ্য কয়েকটি গ্রাম হলো - খাগ্রাটা-বৈকুন্ঠপুর (মানিকগঞ্জ), পানতুমাই (সিলেট), বানিয়াচং (হবিগঞ্জ), রামু (কক্সবাজার) ইত্যাদি।

১৯৯১ সালের আদমশুমারি অনুসারে, বাংলাদেশে ৬৮,০৩৮টি গ্রাম আছে ও গ্রামগুলিতে গড়ে ২৩২টি পরিবার রয়েছে। **অন্যদিকে,২০১১ সালের পঞ্চম আদমশুমারি অনুযায়ী বাংলাদেশে গ্রামের সংখ্যা ৮৭,১৯১ টি।''তবে, ২০২২ সালের ষষ্ঠ জনশুমারি ও গৃহ গণনা অনুযায়ী বাংলাদেশে গ্রামের সংখ্যা ৯০০৪৯ টি।**''বাংলাদেশের গ্রামীণ অঞ্চলগুলিতে (গ্রামগুলিতে) শহরাঞ্চলের তুলনায় জনসংখ্যার উচ্চহার এবং স্বাক্ষরতার নিম্নহার পরিলক্ষিত হয় - তবে এই ব্যবধানগুলি হ্রাস পাচ্ছে। স্বাধীনতার পরে বাংলাদেশের গ্রামগুলি, অবকাঠামো এবং অর্থনৈতিক কর্মকাণ্ডের দিক দিয়ে অনুন্নত ছিল। প্রথাগত হস্তচালিত কৃষি ছিল অর্থনৈতিক ক্রিয়াকলাপের মূল। তবে, মানুষের উদ্ভাবনী দক্ষতা এবং প্রাণশক্তি ধীরে

ধীরে গ্রামগুলিকে অর্থনৈতিক অগ্রগতির দিকে ধাবিত করছে।

## আরো দেখুন

* বাংলাদেশের গ্রামের তালিকা 
* বাংলাদেশের উপজেলা 
* বাংলাদেশের শহর ও শহরগুলির তালিকা
* মৌজা 
* বাংলাদেশের ওয়ার্ড

## তথ্যসূত্র

## বহিঃসংযোগ

*
* 

বিষয়শ্রেণী:বাংলাদেশের গ্রাম
বিষয়শ্রেণী:দেশের পঞ্চম স্তরের প্রশাসনিক উপবিভাগ
ফারুক আবদুল্লাহ

**ফারুক আবদুল্লাহ**  (জন্ম: ২১ অক্টোবর ১৯৩৭) একজন কাশ্মীরি রাজনীতিবিদ এবং জম্মু ও কাশ্মীর জাতীয় সম্মেলনের চেয়ারম্যান। ১৯৮২ সাল থেকে তিনি বেশ কয়েকবার জম্মু ও কাশ্মীরের মুখ্যমন্ত্রী হিসাবে দায়িত্ব পালন করেছেন এবং ২০০৯ থেকে ২০১৪ সালে তিনি বিদ্যুৎ এবং জ্বালানি বিষয়ক কেন্দ্রীয় মন্ত্রী হিসাবে দায়িত্ব পালন করেন। তিনি জম্মু ও কাশ্মীরের প্রাক্তন মুখ্যমন্ত্রী ওমর আবদুল্লাহর পিতা হিসেবেও অধিক পরিচিত।

## প্রাথমিক জীবন এবং শিক্ষা
ফারুক আবদুল্লাহ প্রবীণ রাষ্ট্রপতি এবং জাতীয় সম্মেলনের নেতা শেখ আবদুল্লাহ এবং বেগম আকবর জাহান আবদুল্লাহর সন্তান হিসেবে একটি মুসলিম সম্ভ্রান্ত পরিবারে জন্মগ্রহণ করেন। তিনি টিন্ডলের বিস্কো স্কুলে মাধ্যমিক জীবন এবং পরবর্তীকালে জয়পুরের এসএমএস মেডিকেল কলেজ থেকে এমবিবিএস ডিগ্রি সম্পন্ন করেন। পরবর্তীকালে তিনি ওষধ বিষয়ক দক্ষতা অর্জনের জন্য যুক্তরাজ্য ভ্রমণ করেন।

## পরিবার
তিনি ব্রিটিশ বংশোদ্ভূত মলি নামক একজন নার্স এর সাথে বিবাহ বন্ধনে আবদ্ধ হন এবং তাদের বিবাহিত জীবনে ওমর আবদুল্লাহ নামে একটি ছেলে সন্তান ও  সাফিয়া, হিনা এবং সারা নামে ৩জন মেয়ে সন্তান রয়েছে। ওমর আবদুল্লাহ রাজ্যে ও জাতীয় রাজনীতিতেও জড়িত, যিনি লোকসভার সদস্য ছিলেন এবং জম্মু ও কাশ্মীরের মুখ্যমন্ত্রী হিসেবেও দায়িত্ব পালন করেছিলেন। সারা কংগ্রেস রাজনীতিবিদ শচীন পাইলটের সাথে বিবাহ বন্ধনে আবদ্ধ হন।

## তথ্যসূত্র

## বহিঃসংযোগ

বিষয়শ্রেণী:১৯৩৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কাশ্মীরি মুসলিম
বিষয়শ্রেণী:আবদুল্লাহ পরিবার (রাজনীতি)
বিষয়শ্রেণী:জম্মু ও কাশ্মীরের রাজ্যসভা সদস্য
বিষয়শ্রেণী:জম্মু ও কাশ্মীরের মুখ্যমন্ত্রী
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:ভারতের বন্দী ও আটক
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:২০শ শতাব্দীর ভারতীয় চিকিৎসক
বিষয়শ্রেণী:সপ্তম লোকসভার সদস্য
বিষয়শ্রেণী:পঞ্চদশ লোকসভার সদস্য
বিষয়শ্রেণী:জম্মু ও কাশ্মীরের লোকসভা সদস্য
বিষয়শ্রেণী:ষোড়শ লোকসভার সদস্য
বিষয়শ্রেণী:সপ্তদশ লোকসভার সদস্য
বিষয়শ্রেণী:জম্মু ও কাশ্মীর বিধানসভার সদস্য ১৯৮৭-১৯৯৬
বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২
বিষয়শ্রেণী:ভারতের মন্ত্রিসভা সদস্য
বিষয়শ্রেণী:কাশ্মীরি রাজনীতিবিদ
বিষয়শ্রেণী:জম্মু ও কাশ্মীর বিধানসভার বিরোধী দলনেতা
বিষয়শ্রেণী:জম্মু ও কাশ্মীর বিধানসভার সদস্য ১৯৮৩-১৯৮৬
বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
গুগল প্লে মিউজিক

**গুগল প্লে মিউজিক** হলো সঙ্গীত ও   পডকাস্ট স্ট্রীমিং পরিষেবা এবং অনলাইন সঙ্গীত সুরক্ষক যা গুগল দ্বারা নিয়ন্ত্রিত, এটা গুগল প্লে পরিষেবার একটি অংশ৷ ২০১১ সালের ১০ই মে মাসে এটা ঘোষিত হয়৷ তারপর এটা বৈশ্বিকভাবে ১৬ নভেম্বর ২০১১ সালে চালু করা হয়।

ব্যবহারকারী গণ তাদের ব্যক্তিগত অ্যাকাউন্ট থেকে বিনামূল্যে ৫০, ০০০ গান শুনতে এবং আপলোড করতে পারবেন। গুগল প্লে মিউজিক সাবস্ক্রিপশন ব্যবহারকারীদের গুগল প্লে মিউজিক ক্যাটালগের যে কোনও গানের স্ট্রিমিংয়ের পাশাপাশি ইউটিউব মিউজিক প্রিমিয়ামে প্রবেশ করার অধিকার দেয়। বেশ কয়েকটি কর্মক্ষেত্রে ব্যবহারকারীদের ইউটিউব প্রিমিয়ামে প্রবেশাধিকার রয়েছে। ব্যবহারকারীরা তাদের লাইব্রেরির জন্য 'গুগল প্লে' সংগীত স্টোর সেকশন এর মাধ্যমে অতিরিক্ত ট্র্যাক কিনে নিতে পারবেন। ইন্টারনেট-সংযুক্ত যন্ত্র গুলোর জন্য গান স্ট্রিমিংয়ের পাশাপাশি, গুগল প্লে এর মোবাইল অ্যাপ্লিকেশনগুলি গান সংরক্ষণ এবং অফলাইনে শোনার অনুমতি দেয়।

## বৈশিষ্ট্য
### স্ট্যান্ডার্ড অ্যাকাউন্ট
গুগল প্লে মিউজিক ব্যবহারকারীদের বিনামূল্যে ৫০,০০০টি ফাইলের স্টোরেজ সরবরাহ করে। ব্যবহারকারীরা পরিষেবাটির ওয়েব প্লেয়ার এবং মোবাইল অ্যাপ্লিকেশনগুলির মাধ্যমে গান শুনতে পারবেন। পরিষেবাটি ব্যবহারকারীর সংগ্রহটি স্ক্যান করে এবং গুগলের ক্যাটালগের ফাইলগুলির সাথে মেলে যা পরে ৩২০ কেবিট ডাউনলোড করা যেতে পারে৷ মেলে না এমন কোনও ফাইল স্ট্রিমিং  পুনরায় ডাউনলোডের জন্য গুগলের সার্ভারে আপলোড করা হয়।

আপলোডের জন্য সমর্থিত ফাইল ফর্ম্যাটগুলির মধ্যে রয়েছে:(১) এমপি ৩,(২) এএসি, (৩) ডাব্লিউএমএ, (৪)ওজিজি, (৫)এফএলএসি, (৬)এলএসি৷ 
এমপি ৩ ফর্ম্যাট নয় এমন ফাইল আপলোড করলে এমপি ৩ ফাইলে রূপান্তরিত হবে। রূপান্তর হওয়ার পরে ফাইলগুলি ৩০০ মেগাবাইট পর্যন্ত হতে পারে।
অফলাইন প্লেব্যাকের জন্য মোবাইল অ্যাপ্লিকেশনগুলিতে এবং সঙ্গীত পরিচালক অ্যাপ্লিকেশনটির মাধ্যমে কম্পিউটারগুলিতে গানগুলি ডাউনলোড করা যায়৷

## তথ্যসূত্র

বিষয়শ্রেণী:গুগল সফটওয়্যার
বিষয়শ্রেণী:মোবাইল সফটওয়্যার
বিষয়শ্রেণী:মোবাইল সফটওয়্যার বিতরণ প্ল্যাটফর্ম
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:আইওএস সফটওয়্যার
বিষয়শ্রেণী:২০১১-এর সফটওয়্যার
বিষয়শ্রেণী:২০২০-এ বন্ধ পণ্য ও সেবা
বিষয়শ্রেণী:সঙ্গীত স্ট্রিমিং সেবা
বিষয়শ্রেণী:গুগল প্লে
সুজাবাদ কেল্লা

**সুজাবাদ কেল্লা** বাংলাদেশের ঝালকাঠি জেলার অন্তর্গত একটি বিলুপ্ত ঐতিহাসিক মোগল স্থাপনা। তৎকালীন সুবাহ বাংলার দক্ষিণাঞ্চলে মগ শাহজাদা সুজা ১৬৫৪ সালে সুজাবাদ গ্রামের পত্তন করেন এবং মগ জলদস্যুদের দমন এবং তাদের আক্রমণ প্রতিহত করার জন্য সুজাবাদ গ্রামে দুটি কেল্লা নির্মাণ করেন। কেল্লা দুটির একটি মাটি এবং অন্যটি ইট দিয়ে তৈরি। কেল্লা দুটি যথাক্রমে অন্দর এবং বাইর কেল্লা নামে পরিচিত ছিল।

বিষয়শ্রেণী:নলছিটি উপজেলা
বিষয়শ্রেণী:ঝালকাঠি জেলার দর্শনীয় স্থান
বিষয়শ্রেণী:ঝালকাঠি জেলার ভবন ও স্থাপনা
বিষয়শ্রেণী:বাংলাদেশের দুর্গ
বিষয়শ্রেণী:মুঘল স্থাপত্য
গণ্ডেরবাল জেলা

**
***[[গণ্ডেরবাল]]**' ()  [[জম্মু ও কাশ্মীর (কেন্দ্রশাসিত অঞ্চল)|জম্মু ও কাশ্মীরের]] একটি নবগঠিত জেলা। এটিতে ৬টি তহশিল রয়েছে, সেগুলি হল - গন্ডেরবাল তহসিল, তুল্লামুল্লা, ওয়াকুরা, লার, কঙ্গন এবং গুন্ড।

==ঐতিহাসিক স্থান এবং অবশেষ==
নরনাগ মন্দির ছাড়া আর কোন উল্লেখযোগ্য প্রাচীন ভবন বা প্রত্নতাত্ত্বিক স্থান এখানে আর পাওয়া যায় না - যেহেতু সুলতান [[সিকান্দার বুটশিকান|সিকান্দার বুটশিকানের]] শাসনকালে এই অঞ্চলের বেশিরভাগ প্রাচীন স্থাপত্যগুলি ধ্বংস করা হয়েছিল।

===ক্ষীর ভবানী===
ক্ষীর ভবানী হল তুল্লামুল্লা গ্রামে একটি পবিত্র ঝরনার উপরে নির্মিত দেবী ভবানীর উদ্দেশ্যে উৎসর্গ করা একটি মন্দির। ক্ষীর শব্দটি হল ভাত ও দুধ নির্মিত মিষ্টান্ন, যা দেবীকে প্রসন্ন করার জন্য ঝরনাকে দেওয়া হয়, এবং হিন্দু দেবদেবীদের রীতি অনুসারে সেটি মন্দিরের নামে অন্তর্ভুক্ত হয়ে গেছে।

===নরনাগ মন্দির===
নরনাগ মন্দির দেশের অন্যতম গুরুত্বপূর্ণ প্রত্নতাত্ত্বিক স্থান। [[হারমুখ পর্বত|হারমুখ পর্বতের]] কোলে নরনাগ মন্দির অবস্থিত, [[শ্রীনগর, জম্মু ও কাশ্মীর|শ্রীনগর]] শহর থেকে প্রায়  দূরে। এই স্থানে একে অপরের মুখোমুখি অনেকগুলি মন্দির আছে, প্রায়  দূরত্বে। ঐতিহাসিকরা বলেছেন যে, অষ্টম শতাব্দীতে শাসক ললিতদাতিয়া মুক্তাদিয়া মন্দিরটি [[ভগবান শিব]]কে উৎসর্গ করেন। এটা বিশ্বাস করা হয় যে, রাজা অবন্তীবর্মন এই মন্দির দর্শন করেছিলেন এবং ভূতশেরে স্নানের জন্য একটি স্তম্ভমূল দান করেছিলেন। আজও এই মন্দিরটির নির্মাতাদের শিল্প এবং দক্ষতা দেখে অবাক হয়ে যেতে হয়। এর চিত্তাকর্ষক স্থাপত্যটি অষ্টম শতাব্দীর গৌরবময় অতীত এবং বিশাল শিল্পকে প্রকাশ করে। সরকার সম্প্রতি এটিকে দখলদারি থেকে রক্ষা করার জন্য প্রাচীর তৈরি করেছে এছাড়া আর অন্য কিছুই এর জন্য করা হয়নি। এটি এখন ধ্বংসস্তূপে পড়ে আছে যার মধ্যে কেবল ক্ষীণ কিছু চিহ্নই টিঁকে আছে।

==ভূগোল==

গন্ডেরবাল জেলাটির সদর দপ্তর গণ্ডেরবাল শহরের স্থানাঙ্ক । এর গড় উচ্চতা সমুদ্রতল থেকে  উপরে, এবং এটি [[শ্রীনগর, জম্মু ও কাশ্মীর|শ্রীনগর]] শহর থেকে প্রায়  দূরে।

গন্ডেরবাল জেলাটি [[সিন্ধু নদ]] জুড়ে বিস্তৃত। নদীটি জেলার বেঁচে থাকার একমাত্র সাধন হিসাবে বিবেচিত হয়। এটি [[জম্মু ও কাশ্মীর (কেন্দ্রশাসিত অঞ্চল)|জম্মু ও কাশ্মীরের]] একমাত্র নদী, যেখানে তিনটি জলবিদ্যুৎ কেন্দ্র চালু রয়েছে; এ ছাড়া নদীটি সেচের জন্য জল সরবরাহ করে, জেলার জনসংখ্যার ৮০% কৃষিকাজের সাথে জড়িত। এই নদীর বালি (বাজরি)র উন্নত গুণমানের জন্য এই অঞ্চলের একটি অর্থকরী পণ্য হিসেবে বিবেচিত।

==জলবায়ু==
গণ্ডেরবাল জেলার জলবায়ু পুরো কাশ্মীর উপত্যকার আবহাওয়ার সমস্ত বৈশিষ্ট্যযুক্ত। জুলাইয়ের উত্তাপে, সিন্ধু নদের বাতাস আরামদায়ক। স্যার ওয়াল্টার লরেন্স তাঁর *দ্য ভ্যালি অব কাশ্মীর'' বইটিতে লিখেছেন যে, অক্ষাংশের দিক দিয়ে কাশ্মীরের সঙ্গে এশিয়ার পেশোয়ার, বাগদাদ এবং দামাস্কাসের সঙ্গে: মরোক্কোতে ফেজ এর সঙ্গে: এবং আমেরিকা সাউথ ক্যারোলিনার সঙ্গে মিল রয়েছে, তবে এটি সেসব দেশের কোনও বৈশিষ্ট্যই উপস্থাপন করে না। জনগণ মে মাসের শেষ অবধি কাশ্মীরের জলবায়ুকে সুইজারল্যান্ডের মত, এবং জুলাই ও আগস্টে দক্ষিণ ফ্রান্সের মত মনে করে। তবে কাশ্মীরকে যে কোনও একটি জলবায়ু বা বৈশিষ্ট্যযুক্ত দলের বলে মনে করা অসম্ভব। প্রতি শত ফুট উচ্চতায় জলবায়ু এবং উদ্ভিদের কিছুটা নতুন পর্যায় দেখা যায়।

## আরও দেখুন
*নওয়াবাগ গণ্ডেরবাল
*ওয়াকুরা

## তথ্যসূত্র

## বহিঃসংযোগ

বিষয়শ্রেণী:জম্মু ও কাশ্মীরের জেলা
বিষয়শ্রেণী:গণ্ডেরবাল জেলা
ঢাকা সেন্ট্রাল ইন্টারন্যাশনাল মেডিকেল কলেজ

**ঢাকা সেন্ট্রাল ইন্টারন্যাশনাল মেডিকেল কলেজ**  হল বাংলাদেশের একটি বেসরকারি মেডিকেল স্কুল। ২০১০ সালে এটি ঢাকার মোহম্মদপুরে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।

এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত। প্রতিটি ক্লাসরুমে AC আছে। তাই ক্লাস করলে মাথা গরম হয় না।

## ইতিহাস

## একাডেমিক

## আরও দেখুন
* বাংলাদেশের মেডিকেল কলেজসমূহের তালিকা।

## তথ্যসূত্র

## বহিঃসংযোগ
* কলেজের প্রাতিষ্ঠানিক ওয়েবসাইট
* বাংলাদেশ মেডিকেল এন্ড ডেন্টাল কাউন্সিল

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:চিকিৎসা সেবা
বিষয়শ্রেণী:২০১০-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:২০১০-এ বাংলাদেশে প্রতিষ্ঠিত
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
গুলাম মোহাম্মদ সাদিক

**গুলাম মোহাম্মদ সাদিক** (১৯১২&ndash; ১৯৭১) ছিলেন ১৯৬৪ সালে থেকে ১৯৬৫ সাল পর্যন্ত জম্মু ও কাশ্মীরের প্রধানমন্ত্রী হিসেবে দায়িত্ব পালন করেছিলেন, যেখানে তার পদবীর নাম বদলে মুখ্যমন্ত্রী রাখা হয়েছিল । তিনি ১৯৭১ সালে মৃত্যুর আগ পর্যন্ত মুখ্যমন্ত্রী হিসাবে দায়িত্বরত ছিলেন।

## শিক্ষা এবং কর্মজীবন
তিনি লাহোরের ইসলামিয়া কলেজ এবং আলিগড় মুসলিম বিশ্ববিদ্যালয় থেকে স্নাতক ছিলেন। তিনি ১৯৪৭ থেকে ১৯৫৩ সাল পর্যন্ত শেখ আব্দুল্লাহর প্রথম মন্ত্রিসভায় দায়িত্ব পালন করেন। এবং ১৯৫৭ থেকে ১৯৬১ সাল পর্যন্ত ন্যাশনাল কনফারেন্স পার্টির নেতা ছিলেন, যার পরে তিনি ভারতীয় জাতীয় কংগ্রেসে যোগ দেন। তিনি ১৯৬৪ সালে জম্মু ও কাশ্মীরের প্রধানমন্ত্রী নির্বাচিত হন। তিনি ১৯৬৫ সালে রাজ্যের প্রথম মুখ্যমন্ত্রী হন, যখন তৎকালীন কংগ্রেস সরকার জম্মু ও কাশ্মীরের সংবিধান (জম্মু ও কাশ্মীর সংশোধনী আইনের ষষ্ঠ সংবিধান, ১৯৬৫) সংশোধন করে এবং প্রধানমন্ত্রীর পদটি মুখ্যমন্ত্রী দ্বারা প্রতিস্থাপিত হয়।.

১৯৭১ সালের ১২ ই ডিসেম্বর হৃদরোগে আক্রান্ত হয়ে তিনি অফিসে মারা যান।

## তথ্যসূত্র

## বহিঃসংযোগ
* 
* 

বিষয়শ্রেণী:১৯১২-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:জম্মু ও কাশ্মীরের মুখ্যমন্ত্রী
বিষয়শ্রেণী:ভারতীয় জাতীয় কংগ্রেসের মুখ্যমন্ত্রী
বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
বিষয়শ্রেণী:জম্মু ও কাশ্মীর বিধানসভার সদস্য ১৯৬২-১৯৬৭
বিষয়শ্রেণী:জম্মু ও কাশ্মীর বিধানসভার সদস্য ১৯৬৭-১৯৭২
বিষয়শ্রেণী:পাবলিক অ্যাফেয়ার্সে পদ্মবিভূষণ প্রাপক
বিষয়শ্রেণী:কাশ্মীরি রাজনীতিবিদ
বিষয়শ্রেণী:জম্মু ও কাশ্মীরের গণপরিষদের সদস্য
মেডিকেল কলেজ ফর উইমেন অ্যান্ড হসপিটাল

**মেডিকেল কলেজ ফর উইমেন অ্যান্ড হসপিটাল**  হল বাংলাদেশের মহিলাদের জন্য বিশেষায়িত একটি বেসরকারি মেডিকেল স্কুল। কলেজটির দুটি ক্যাম্পাস রয়েছে। একটি ঢাকার উত্তরার সেক্টর-১ এ এবং অন্যটি দক্ষিণখানে। ১৯৯২ সালে এটি ঢাকার উত্তরা মডেল টাউনে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।

এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।

## ইতিহাস
প্রতিষ্ঠানটি "মেডিকেল এন্ড হেলথ ওয়েলফেয়ার ট্রাস্ট" নামক একটি অরাজনৈতিক, অলাভজনক সংস্থার উদ্যোগ। মেডিকেল কলেজটি প্রতিষ্ঠার পেছনে চারজন স্বপ্নদর্শী ব্যক্তি অগ্রণী ভূমিকা পালন করেন:
প্রফেসর এ. কিউ. এম. বদরুদ্দোজা চৌধুরী (বাংলাদেশের প্রাক্তন রাষ্ট্রপতি), প্রয়াত জাতীয় অধ্যাপক এম. আর. খান, প্রফেসর এ. এম. মুজিবুর হক এবং MCWH এর প্রতিষ্ঠাতা অধ্যক্ষ
প্রয়াত প্রফেসর সুরাইয়া জাবিন। তাঁদের স্বপ্ন ছিল এমন একটি মেডিকেল কলেজ প্রতিষ্ঠা করা, যা শুধুমাত্র নারীদের জন্য হবে এবং মানসম্মত চিকিৎসা শিক্ষা, গবেষণা ও স্বাস্থ্যসেবা সুলভ মূল্যে জনগণের কাছে পৌঁছে দেবে। বিশেষ করে নারী চিকিৎসকদের একটি শক্তিশালী ধারা তৈরি করাই ছিল তাদের লক্ষ্য। এই লক্ষ্য বাস্তবায়ন করতে ১৯৯২ খ্রীস্টাব্দে মেডিকেল কলেজটি আনুষ্ঠানিক ভাবে পথচলা শুরু করে।

## ক্যাম্পাস ও অবকাঠামো
কলেজটি ঢাকার উত্তরায় ১নং সেক্টরে অবস্থিত। এর অবকাঠামো আধুনিক শিক্ষাদান পদ্ধতি এবং রোগীর যত্নের জন্য প্রয়োজনীয় সকল সুবিধা নিয়ে গঠিত।

**কলেজ ভবন**

এতে আধুনিক লেকচার গ্যালারি, শীতাতপ নিয়ন্ত্রিত শ্রেণীকক্ষ, সুসজ্জিত ল্যাবরেটরি (অ্যানাটমি ডিসেকশন হল, ফিজিওলজি, বায়োকেমিস্ট্রি, ফার্মাকোলজি, প্যাথলজি, মাইক্রোবায়োলজি, ফরেনসিক মেডিসিন ও কমিউনিটি মেডিসিন ল্যাব), শিক্ষক কক্ষ, প্রশাসনিক অফিস এবং একটি ক্যাফেটেরিয়া রয়েছে।

**লাইব্রেরি**

একটি সমৃদ্ধ লাইব্রেরি রয়েছে যেখানে মেডিকেল ও সংশ্লিষ্ট বিষয়ের বই, জার্নাল এবং গবেষণাপত্রের বিশাল সংগ্রহ রয়েছে। শিক্ষার্থীদের জন্য ডিজিটাল লাইব্রেরি ও ইন্টারনেট ব্যবহারের সুবিধাও রয়েছে।

**হাসপাতাল**

কলেজের সাথে সংযুক্ত ৫০০ শয্যাবিশিষ্ট একটি আধুনিক হাসপাতাল রয়েছে, যা শিক্ষার্থীদের ব্যবহারিক প্রশিক্ষণ ও ক্লিনিক্যাল শিক্ষার জন্য অপরিহার্য। হাসপাতালে বহির্বিভাগ, অন্তর্বিভাগ, অত্যাধুনিক অপারেশন থিয়েটার, জরুরি বিভাগ, আইসিইউ, সিসিইউ এবং সকল প্রকার আধুনিক ডায়াগনস্টিক সুবিধা রয়েছে।

**হোস্টেল সুবিধা**

নারী শিক্ষার্থীদের জন্য নিরাপদ ও আধুনিক হোস্টেল সুবিধা রয়েছে, যেখানে আরামদায়ক আবাসন ও পড়াশোনার উপযোগী পরিবেশ নিশ্চিত করা হয়।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:ঢাকার হাসপাতাল
বিষয়শ্রেণী:১৯৯২-এ বাংলাদেশে প্রতিষ্ঠিত 
বিষয়শ্রেণী:১৯৯২-এ প্রতিষ্ঠিত হাসপাতাল
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশে নারী
বিষয়শ্রেণী:উত্তরার শিক্ষাপ্রতিষ্ঠান
আইওয়ান-ই-সদর

**আইওয়ান-ই-সদর** বা **রাষ্ট্রপতির প্রাসাদে** (  ) পাকিস্তানের রাষ্ট্রপতির সরকারী বাসস্থান এবং কর্মক্ষেত্র। আইয়ান-ই-সদরের প্রশাসনিক প্রধান হলেন পাকিস্তানের রাষ্ট্রপতির প্রধান সচিব । 

১৯৮৮ সালে গোলাম ইসহাক খান সেখানে বসবাসকারী প্রথম রাষ্ট্রপতি ছিলেন। আইওয়ান-ই-সদর উত্তর-পূর্ব ইসলামাবাদে সংবিধান এভিনিউ-এ সংসদ ভবন ও পাকিস্তানের সচিবালয়ের মন্ত্রিপরিষদ ব্লকের মাঝে অবস্থিত । রাষ্ট্রপতির কর্মীদের জন্য বাসস্থানগুলোও রাষ্ট্রপতি ভবনের পিছনে অবস্থিত, যা চতুর্থ অ্যাভিনিউ সংলগ্ন রাষ্ট্রপতি কলোনী হিসাবে পরিচিত। 

প্রেসিডেন্ট পারভেজ মোশাররফ প্রাসাদে বসবাস করেন নি। তিনি ছিল সেনাপ্রধান এবং সেজন্য রাওয়ালপিন্ডিতে আর্মি বাড়িতে বসবাস করতেন । প্রাক্তন রাষ্ট্রপতি আসিফ আলী জারদারি তার উদ্বোধনের একদিন আগে প্রাসাদে চলে গিয়েছিলেন। বর্তমানে পাকিস্তানের রাষ্ট্রপতি আরিফ আলভী সেখানে অবস্থান করছেন।

## তথ্যসূত্র

বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:পাকিস্তানের প্রাসাদ
বিষয়শ্রেণী:রাষ্ট্রপতি ভবন
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:রাষ্ট্রপতির বাসভবন
বিষয়শ্রেণী:১৯৮১-এ পাকিস্তানে প্রতিষ্ঠিত
তায়রুননেছা মেমোরিয়াল মেডিকেল কলেজ

**তায়রুননেছা মেমোরিয়াল মেডিকেল কলেজ**  হল বাংলাদেশের একটি বেসরকারি মেডিকেল স্কুল। এটি তায়রুন্নেসা মেমোরিয়াল মেডিকেল সেন্টারের একটি প্রতিষ্ঠান। এটি প্রতিষ্ঠা করেছিলেন মোহাম্মদ শামসুল হক, তাঁর মা সমাজ সংস্কারক প্রয়াত তায়রুন্নেসার নামানুসারে। বালাগঞ্জেও তার নামে একটি বালিকা বিদ্যালয় রয়েছে। ২০০২ সালে এটি গাজীপুর জেলার গাজীপুর সদর উপজেলায় প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।

এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।

## ইতিহাস
১৯৪৩ সালের জানুয়ারিতে এম শামসুল হক মৌলভীবাজার জেলার রাজনগরের হামনদপুরে জন্মগ্রহণ করেন। মুক্তিযুদ্ধের সময় তিনি ধর্মীয় সংখ্যালঘুদের তার নিজস্ব একটি ছোট জাহাজের মাধ্যমে দেশ ছেড়ে পালাতে সহায়তা করেছিলেন। ১৯৭৭ সালে তিনি বালাগঞ্জে তায়রুন্নেসা উচ্চ বালিকা বিদ্যালয় নামে একটি স্কুল প্রতিষ্ঠা করেন। সেইখানেই পরিবর্তীতে কলেজটি স্থাপিত হয়েছিল।

## অবকাঠামো
তায়রুননেছা মেমোরিয়াল মেডিকেল কলেজ প্রাঙ্গণে ৫০০ শয্যা বিশিষ্ট হাসপাতাল রয়েছে। কলেজটি ৯ তলা বিশিষ্ট ভবন। কলেজে একটি মহিলা হোস্টেল এবং ছেলেদের একটি ছাত্রাবাস রয়েছে।

## আরও দেখুন
* বাংলাদেশের মেডিকেল কলেজসমূহের তালিকা।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:বাংলাদেশের হাসপাতাল
বিষয়শ্রেণী:২০০২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০২-এ বাংলাদেশে প্রতিষ্ঠিত
মোবাইল অ্যাপ

**মোবাইল অ্যাপ্লিকেশন** বা **মোবাইল অ্যাপ** অথবা শুধু ** অ্যাপ ** হলো  এক ধরনের কম্পিউটার প্রোগ্রাম বা সফটওয়্যার আপ্লিকেশন। অ্যাপ একটি মোবাইল ডিভাইস (ফোন, ট্যাবলেট)  ব্যবহার করার জন্য অ্যাপ খুবই প্রয়োজনীয়। অ্যাপ সাহায্য করে  আমাদের কল করা,ছবি উঠতে,যোগাযোগ করতে,ক্যালেন্ডার দেখতে৷ এছাড়া অ্যাপ ব্যবহার করে বর্তমানে বিশ্বের প্রায় অধিকাংশ লোক মোবাইল গেম খেলে। যেহেতু মোবাইল গেম নিজেই একটা অ্যাপ হতে পারে। অ্যাপ্লিকেশন বা অ্যাপ ডাউনলোড করে নিজের মোবাইলে সেগুলো বণ্টন করা যায়৷ প্রধানত এই ডাউনলোড সুবিধা দেয় তারা  মোবাইল অপারেটিং সিস্টেম এর মালিক হয়ে থাকে।  গুগল কর্তৃক অ্যান্ড্রয়েড ফোনের জন্য গুগল প্লেস্টোর এই ব্যবস্থা রেখেছে৷ এছাড়া আইফোনের জন্য অ্যাপ স্টোর এই ব্যবস্থা রেখেছে। এগুলোতে কিছু অ্যাপ বিনামূল্যে   ডাউনলোড করা যায়,আর  কিছু অ্যাপ টাকা দিয়ে কিনতে হয়। প্লাটফর্ম সেগুলো উক্ত অ্যাপ তৈরি কর্তার সাথে বণ্টন করে।

## নিরীক্ষণ
কিছু অ্যাপ মোবাইল ডিভাইসে আগে থেকেই ইন্সটল করা থাকে। যেমন- ওয়েব ব্রাউজার,ক্যামেরা অ্যাপ, ক্যালেন্ডার অ্যাপ ইত্যাদি৷ এই অ্যাপ সাধারণভাবে মোবাইল থেকে  সরিয়ে ফেলা সম্ভব হয় না। তবে কিছু কিছু ক্ষেত্রে ডিভাইস রুট(মূলী) হলে উক্ত অ্যাপ আনইন্সটল করা সম্ভব হয়৷

অ্যাপ নিজের হাত দিয়ে নানাভাবে ইন্সটল করা যায়, যেমন - এর একটি উদাহরণ হলো অ্যান্ড্রয়েড ফোন দিয়ে  অ্যান্ড্রয়েড আপ্লিকেশন প্যাকেজ

বাজার গবেষণা সংস্থা গার্টনার ভবিষ্যদ্বাণী করেছিলেন যে, ২০১৩ সালে ১০২ বিলিয়ন অ্যাপ্লিকেশন ডাউনলোড করা হবে (এর মধ্যে ৯১% বিনামূল্যে), যা মার্কিন যুক্তরাষ্ট্রে ২$ বিলিয়ন ডলার উপার্জন করবে, যা ২০১৩ সালের ১৮ বিলিয়ন মার্কিন ডলারে ৪৪.৪% বাড়বে। 

## ধরণ
### নেটিভ অ্যাপ
এই অ্যাপ মাত্র অ্যাপেল ডিভাইসে সমর্থন করে, অ্যান্ড্রয়েড ডিভাইসে সমর্থন করে না। 
### হাইব্রিড অ্যাপ
Hybrid মোবাইল অ্যাপগুলো Native ও Web অ্যাপের একটা সংমিশ্রণ।

নেটিভ অ্যাপ নির্দিষ্ট অ্যাপ মার্কেটপ্লেস থেকে ডাউনলোড করতে হয় এবং অ্যাপটি আপনার ডিভাইসের অপারেটিং সিস্টেম ও হার্ডওয়্যার অ্যাক্সেস করে চলে। আর Web App হল লোকাল সার্ভার ছাড়া ওয়েবে হোস্ট করা যেকোনো অ্যাপ।

আর হাইব্রিড অ্যাপের অবস্থান এই দুইয়ের ঠিক মাঝামাঝি। Native App এর মতোই এই হাইব্রিড অ্যাপগুলো একটি অ্যাপ মার্কেটপ্লেস থেকে ডাউনলোড করতে হয়, বেশ দ্রুত কাজ করে। কিন্তু দেখতে এবং কাজের দিকে native app এর সাথে মিল থাকলেও এগুলো মূলত ওয়েব অ্যাপ্লিকেশন।

একটি জনপ্রিয় হাইব্রিড অ্যাপের উদাহরণ হলো- Instagram, Quora, UBER.

### ওয়েব-ভিত্তিক অ্যাপ
একটি ওয়েব-ভিত্তিক অ্যাপ্লিকেশন এইচটিএমএল, সিএসএস বা জাভাস্ক্রিপ্ট দ্বারা তৈরি করা হয়। এই গ্রুপের অ্যাপ্লিকেশনগুলির যথাযথ আচরণের  জন্য ইন্টারনেট সংযোগ প্রয়োজন।

এই অ্যাপ্লিকেশনগুলি নেটিভ এবং হাইব্রিড অ্যাপ্লিকেশনগুলির তুলনায় ব্যবহারকারীর ডিভাইসে সর্বনিম্ন মেমরির জায়গা ক্যাপচার করতে পারে। যেহেতু সমস্ত ব্যক্তিগত ডেটাবেস ইন্টারনেট সার্ভারে সংরক্ষণ করা হয়, তাই ব্যবহারকারীরা এটার মাধ্যমে যে কোনও ডিভাইস থেকে ইন্টারনেটের মাধ্যমে তাদের পছন্দসই ডেটা আনতে পারবেন।

## তথ্যসূত্র

বিষয়শ্রেণী:মোবাইল সফটওয়্যার
দাহোদ জেলা

**দাহোদ জেলা** হল পশ্চিম ভারতের গুজরাত রাজ্যে অবস্থিত একটি জেলা, এর প্রশাসনিক সদর দপ্তরের নাম অনুসারে এর নাম হয়েছে। এর জনসংখ্যা হল ২,১২৭,০৮৬ (২০১১ আদমশুমারি), এখানকার জনসংখ্যার ঘনত্ব প্রতি বর্গ কিলোমিটারে ৫৮৩ জন।

দাহোদের জনসংখ্যার অর্ধেক গ্রামীণ, এবং ৭৪.৩% জনগোষ্ঠী তফসিলি উপজাতি। এখানে শিক্ষার হার ৫৮.৮২%, যা গুজরাতের অন্যান্য জেলার চেয়ে কম।

## ইতিহাস
দাহোদ জেলা ১৯৯৭ সালের ২রা অক্টোবর তৈরি হয়েছিল এবং এটি পূর্বে পাঁচমহল জেলার অংশ ছিল। এই অঞ্চলটির বেশিরভাগ অংশ দুটি সাবেক দেশীয় রাজ্য নিয়ে গঠিত, যেগুলি হল বারিয়া (দেবগড়) এবং সাঞ্জেলি। এছাড়া সুন্থের ফতেহপুরা তালুক (রামপুর) ছাড়াও, আছে সাবেক পাঁচমহলের দুটি "পূর্ব মহল" দাহোদ এবং ঝালোদ।

## জনসংখ্যা

২০০১ সালের আদমশুমারিতে শহরের জনসংখ্যা ছিল ৮.৯৯%। জেলার জনসংখ্যার বেশিরভাগ গ্রামীণ, এর মধ্যে বেশিরভাগ বাসিন্দা উপজাতীয়, তাদের মধ্যে অধিকাংশ ভিল। দাহোদ জেলায় ভারতের দ্বিতীয় বৃহত্তম জনসংখ্যায় দাউদি বোহরা রয়েছে, তারা ইসমাইলি মুসলমান সম্প্রদায়ের একটি ভাগ।

২০১১ সালের আদমশুমারি অনুসারে দাহোদ জেলার জনসংখ্যার ছিল ২,১২৭,০৮৬, নামিবিয়া বা বা মার্কিন যুক্তরাষ্ট্রের নিউ মেক্সিকোর জনসংখ্যার প্রায় সমান। এটি ভারতের ২১৫তম জনবহুল জেলা (মোট ৬৪০ জেলার মধ্যে)। জেলার জনসংখ্যার ঘনত্ব  । এর জনসংখ্যা বৃদ্ধির হার ২০০১ - ২০১১ এর দশকে ২৯.৯৫% ছিল। এখানে প্রতি এক হাজার পুরুষের জন্য ৯৮৬ জন মহিলা (যৌন অনুপাত) আছে, এবং এখানে সাক্ষরতার হার ৬০.৬%।

২০১১ সালের ভারতের আদমশুমারি অনুসারে, জেলার জনসংখ্যার ৯৬.২৯% প্রথম ভাষা হিসেবে গুজরাটিতে, ২.১৪% ভিলিতে এবং ১.২২% হিন্দিতে কথা বলে।

## ভূগোল
এই জেলাটির পশ্চিমে পাঁচমহল জেলা, দক্ষিণে ছোট উদয়পুর জেলা, পূর্বে এবং দক্ষিণ পূর্বে যথাক্রমে মধ্যপ্রদেশ রাজ্যের ঝাবুয়া জেলা ও আলিরাজপুর জেলা, উত্তর এবং উত্তর-পূর্বে রাজস্থান রাজ্যের বাঁশওয়ারা জেলা। দাহোদ শহরটি জেলার প্রশাসনিক সদর দফতর। জেলার বিস্তৃতি ৩,৬৪২&nbsp; কিলোমিটার২। জাতীয় মহাসড়ক ৫৯ জেলার মধ্য দিয়ে গেছে, যা রাজস্থানের চিতোরগড়ের সঙ্গে দাহোদকে সংযুক্ত করেছে। এর আসল নাম "দোহাদ", যা পরে দাহোদ নামে রূপান্তরিত হয়ে গেছে। মুঘল সম্রাট আওরঙ্গজেব দাহোদ দুর্গের একটি মসজিদে জন্মগ্রহণ করেছিলেন।

## তথ্যসূত্র

## বহিঃসংযোগ

* Dahod Online 

বিষয়শ্রেণী:গুজরাতের জেলা
বিষয়শ্রেণী:দাহোদ জেলা
শালিখা কলেজ

বাংলাদেশ সাতক্ষীরা জেলার তালা উপজেলার খেশরা ইউনিয়ননের একমাত্র কলেজ এটি।

## ইতিহাস
## শিক্ষক মণ্ডলী

## শিক্ষাব্যবস্থার ক্রম-বিকাশ
## কলেজ ভবন ও পরিবেশ
## গ্রন্থগার
## তথ্যসূত্র
গুররাম ইয়াদাগিরি রেড্ডি

**গুররাম ইয়াদাগিরি রেড্ডি** ( – ২২ নভেম্বর ২০১৯) একজন ভারতীয় রাজনীতিবিদ ছিলেন যিনি ভারতের কমিউনিস্ট পার্টির রাজনীতির সাথে যুক্ত ছিলেন। তিনি অন্ধ্র প্রদেশ বিধানসভার একজন সদস্য ছিলেন।

## জীবনী
গুররাম ইয়াদাগিরি রেড্ডি ১৯৮৫ সালে রামান্নাপেত থেকে অন্ধ্র প্রদেশ বিধানসভার সদস্য হিসেবে নির্বাচিত হন। ১৯৮৯ সালে তিনি পুনরায় রামান্নাপেত থেকে অন্ধ্র প্রদেশ বিধানসভার সদস্য হিসেবে নির্বাচিত হন। ১৯৯৪ সালে তিনি টানা তৃতীয়বারের মত রামান্নাপেত বিধানসভার বিধায়ক হিসেবে নির্বাচিত হন।

গুররাম ইয়াদাগিরি রেড্ডি ২০১৯ সালের ২২ নভেম্বর ৯১ বছর বয়সে প্রয়াত হন।

## তথ্যসূত্র

বিষয়শ্রেণী:১৯২০-এর দশকে জন্ম
বিষয়শ্রেণী:২০১৯-এ মৃত্যু
বিষয়শ্রেণী:ভারতের কমিউনিস্ট পার্টির রাজনীতিবিদ
বিষয়শ্রেণী:১৯৩১-এ জন্ম
বিষয়শ্রেণী:অন্ধ্রপ্রদেশ বিধানসভার সদস্য
বিষয়শ্রেণী:তেলেঙ্গানার ভারতের কমিউনিস্ট পার্টির রাজনীতিবিদ
শামসুদ্দিন আহমেদ (মানিকগঞ্জের রাজনীতিবিদ)

**শামসুদ্দিন আহমেদ** বাংলাদেশ আওয়ামী লীগের রাজনীতিবিদ এবং মানিকগঞ্জ-২ আসনের সাবেক সাংসদ। তিনি ২০০১ সালের উপনির্বাচনে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন।

## জন্ম ও প্রাথমিক জীবন
শামসুদ্দিন আহমেদ ১৯৪৮ খ্রিস্টাব্দে মানিকগঞ্জ জেলার হরিরামপুর উপজেলায় জন্মগ্রহণ করেন। বোয়ালী উচ্চ বিদ্যালয়, দোহার নবাবগঞ্জ মহাবিদ্যালয় থেকে পড়াশোনা করে পরে জগন্নাথ কলেজ থেকে ১৯৬৯ সালে কৃতিত্বের সাথে বি কম উত্তীর্ণ হন।

## রাজনৈতিক ও কর্মজীবন
শামসুদ্দিন আহমেদ মানিকগঞ্জ জেলা আওয়ামী লীগের উপদেষ্টা। তিনি ১৯৭৫ এবং ১৯৮০ সালে পরপর দুই মেয়াদে হরিরামপুর উপজেলার হারুকান্দি ইউনিয়নের চেয়ারম্যান নির্বাচিত হন। ১৯৮৫ সালে তিনি হরিরামপুর উপজেলা পরিষদের চেয়ারম্যান নির্বাচিত হন। পরবর্তীতে ২০০১ সালের উপনির্বাচনে মানিকগঞ্জ-২ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন।

## আরও দেখুন

* অষ্টম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* অষ্টম জাতীয় সংসদ সদস্যদের তালিকা (২০০১)  –জাতীয় সংসদ

বিষয়শ্রেণী:মানিকগঞ্জ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:১৯৪৫-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:মানিকগঞ্জ জেলার ব্যক্তি
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
এস. এম. আব্দুল মান্নান

**এস. এম. আব্দুল মান্নান** জাতীয় পার্টির রাজনীতিবিদ ও মানিকগঞ্জ-২ আসনের সাবেক সাংসদ। তিনি ২০০৮ সালের নির্বাচনে সংসদ সদস্য নির্বাচিত হয়েছিলেন।

## জন্ম ও প্রাথমিক জীবন
এস. এম. আব্দুল মান্নান ১৫ ডিসেম্বর ১৯৫১ সালে মানিকগঞ্জ জেলার জামির্তা ইউনিয়নে জন্মগ্রহণ করেন। তিনি জামির্তা সত্য গোবিন্দ উচ্চ বিদ্যালয় থেকে ম্যাট্রিক পাস করেন।

## রাজনৈতিক ও কর্মজীবন
এস. এম. আব্দুল মান্নান জাতীয় পার্টির কেন্দ্রীয় কমিটির প্রেসিডিয়াম সদস্য। তিনি ২০০৮ সালের নবম জাতীয় সংসদ নির্বাচনে মানিকগঞ্জ-২ আসনে জাতীয় পার্টির হয়ে সংসদ সদস্য নির্বাচিত হয়েছিলেন।

## আরও দেখুন

* নবম জাতীয় সংসদ সদস্যদের তালিকা

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:মানিকগঞ্জ জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:জীবিত ব্যক্তি
টেসা থম্পসন

**টেসা লিন থম্পসন**  (জন্ম: অক্টোবর ৩, ১৯৮৩) একজন আমেরিকান অভিনেত্রী, গায়ক এবং গীতিকার।

## প্রাথমিক জীবন

থম্পসন ক্যালিফোর্নিয়ার লস অ্যাঞ্জেলেসে জন্মগ্রহণ করেছিলেন এবং বড় হয়েছেন নিউ ইয়র্ক সিটির ব্রুকলিনে। তার বাবা চকোলেট গিনিস ব্যান্ডের গায়ক-গীতিকার মার্ক অ্যান্থনি থম্পসন, যিনি আফ্রিকান-পানামানিয়ান বংশোদ্ভূত, এবং তাঁর মা অর্ধ-ইউরোপীয় এবং অর্ধ-মেক্সিকান। তিনি প্রথমে সান্তা মনিকা হাইস্কুল এবং তারপরে সান্তা মনিকা কলেজে পড়েন। যেখানে তিনি সাংস্কৃতিক নৃতাত্ত্বিক পড়াশোনা করেছিলেন। 
## অভিনয় জীবন

টিনা ম্যাব্রির ২০০৯-এর ছবি মিসিসিপি ডিমেডে তাঁর ব্রেকআউট ভূমিকা ছিল। এর পরে নয়েলা আদরোজ হিসেবে 'ফর কালারড গার্লস' (২০১০) এ, নাগরিক অধিকারকর্মী ডায়ান ন্যাশ হিসেবে মার্টিন লুথার কিং জুনিয়রের বায়োপিক চলচ্চিত্র সেলমা (২০১৪) তে , ক্রীড়া নাট্য চলচ্চিত্র ক্রিড (২০১৫) এবং ক্রিড ২ (২০১৬)তে বিয়ানকা টেলর হিসেবে। এর পরে তিনি সুপার হিরো ফিল্ম থর: র‌্যাগনারক(২০১৪) এ ভ্যাল্কিরি এর ভূমিকায় , জোসি রাদেক হিসেবে সায়েন্স-ফিকশন হরর ফিল্ম অ্যানিহিলেশন (২০১৪) এ এবং সায়েন্স ফিকশন কমেডি সরি টু বোথোর ইউ (২০১৪) এ ট্রেয়টের ভূমিকায় অভিনয় করে স্বীকৃতি পেয়েছেন।এছাড়া রহস্য টিভি সিরিজ ভেরোনিকা মার্স‌ (২০০৫ - ২০০))এ জ্যাকি কুক, অপরাধ টিভি সিরিজ কপারে সারা ফ্রিম্যান (২০১২ - ২০১৩ ) এবং এইচবিওর বিজ্ঞান-কল্পকাহিনী থ্রিলার "ওয়েস্ট ওয়াল্ড‌" এ চার্লটে হেল হিসেবে।সর্বশেষ থম্পসন মেন ইন ব্ল্যাক: ইন্টারন্যাশনালএ এজেন্ট এম এর ভূমিকায় অভিনয় করেছেন।

## সংগীত

থম্পসন একজন গায়ক ,গীতিকার ও বটে। তিনি অতীতে লস অ্যাঞ্জেলেস ভিত্তিক ইন্ডি ইলেক্ট্রো সোল ব্যান্ড কট আ ঘোস্টের সদস্য ছিলেন। ক্রিড ও ক্রিড ২ উভয়ের সাউন্ডট্র্যাকগুলিতে অবদান রেখেছিলেন। যাতে তিনি সহ-লেখিকা ছিলেন এবং প্রযোজক মোজেস সামনের সাথে বেশ কয়েকটি গান পরিবেশন করেছেন।

## ব্যক্তিগত জীবন
থম্পসনের এক ছোট সৎ বোন রয়েছে।যার নাম জেসেলা থম্পসন। তিনি একজন গায়ক ও গীতিকার।

থম্পসন ২০১৩ সালের একটি সাক্ষাত্কারে বলেছিলেন যে তিনি "পুরুষ এবং মহিলা উভয়ের প্রতি আকৃষ্ট হন"। তবে পরে তিনি নিজেকে উভকামী হিসাবে আখ্যায়িত করতে রাজি হননি।

থম্পসন ২০১৬ সালের মার্কিন রাষ্ট্রপতি নির্বাচনে সেনেটর বার্নি স্যান্ডার্সকে সমর্থন করেছিলেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:আফ্রিকান-মার্কিন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:এলজিবিটিকিউ অভিনেত্রী
বিষয়শ্রেণী:উভকামী অভিনেত্রী
বিষয়শ্রেণী:আফ্রিকান-মার্কিন এলজিবিটিকিউ ব্যক্তি
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন শেকসপিয়রীয় অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:হিস্পানিক ও লাতিন আমেরিকান অভিনেত্রী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:মার্কিন এলজিবিটিকিউ বিনোদন শিল্পী
বিষয়শ্রেণী:ক্যালিফোর্নিয়ার এলজিবিটিকিউ ব্যক্তি
বিষয়শ্রেণী:মেক্সিকান বংশোদ্ভূত মার্কিন অভিনেত্রী
পার্ক জিমিন

**পার্ক জিমিন** (, জন্ম - অক্টোবর ১৩, ১৯৯৫), **জিমিন** নামেই বেশি পরিচিত, একজন দক্ষিণ কোরিয়ান গায়ক, সংগীত-রচয়িতা এবং নৃত্যশিল্পী।  তিনি দক্ষিণ কোরিয়ার প্রখ্যাত বয়ব্যান্ড বিটিএস এর প্রধান নৃত্যশিল্পী এবং গায়ক। ২০১৩ সালে তিনি বিটিএস এর একজন সদস্য হিসাবে বিনোদন জগতে আত্মপ্রকাশ করেন।

## জীবন ও ক্যারিয়ার
### প্রথম জীবন ও ক্যারিয়ার
জিমিন ১৯৯৫ এর অক্টোবর ১৩ তারিখে Geumjeong District, Busan , দক্ষিণ কোরিয়াতে  জন্মগ্রহণ করেন। পরিবারে তাঁর মা, বাবা এবং একজন ছোট ভাই আছেন।  জিমিন বুসানের হেডং এলেমেন্টারি স্কুলে এবং ইওনসান মিডল স্কুলে পড়ালেখা করেন। মিডল স্কুলে থাকাকালীন সময়ে তিনি *Just Dance Academy*  তে অংশগ্রহণ করেন এবং লকিং ও পপিং নাচ শেখেন। বুসান হাই স্কুল অফ আর্টসে তিনি আধুনিক নাচ শেখেন এবং মডার্ন ড্যান্স ডিপার্টমেন্টে সেরা নৃত্যশিল্পী হিসেবে ঘোষিত হন।  একজন শিক্ষকের পরামর্শেই তিনি এনটারটেইনমেন্ট কোম্পানিতে  অডিশন দিতে মনস্থির করেন যা তাঁকে বিগ হিট এনটারটেইনমেন্ট পর্যন্ত নিয়ে আসে। ২০১২ সালে অডিশনে পাশ করার পর তিনি কোরিয়ান আর্টস হাইস্কুলে স্থানান্তরিত হন এবং ২০১৪ সালে সেখান থেকে স্নাতক অর্জন করেন।  বর্তমানে জিমিন  Global Cyber University এর একজন ছাত্র। 

#### বিটিএস
২০১৩ সালের জুন ১২তে জিমিন বিটিএস এর সদস্য হিসেবে তাঁর ডেবেউ সিঙ্গেল "No More Dream" প্রকাশ করেন। এই ব্যান্ডে জিমিন একই সাথে সঙ্গীত ও নৃত্যে অংশগ্রহণকারী শিল্পী হিসেবে আবির্ভূত হন। বিটিএস থেকে জিমিন দুইটি সোলো গান প্রকাশ করেনঃ Lie এবং Serendipity যেগুলোর মধ্য Lie ২০১৬ এর *[[:en:Wings (BTS album)|Wings]]* অ্যালবাম থেকে প্রকাশিত হয়। Wings অ্যালবামটিকে অত্যন্ত নাটকীয়, চমকপ্রদ, রহস্যময় বলে বর্ণনা করা হয়েছে যা পরিপূর্ণভাবে অ্যালবামটির সারকথা প্রকাশে সক্ষম হয়েছে। অপরদিকে, *[[:en:Love Yourself: Her|Love Yourself: Her]]* অ্যালবাম থেকে "Serendipity" সিঙ্গেলটি কোমল, ভালবাসার সাধারন কৌতূহল ও জীবনের সহজ আনন্দকে উপস্থাপন করেছে। 

জিমিনের Lie এবং Serendipity দুইটি গানই ৫০ মিলিয়নের বেশি Spotify streams পেয়েছে যা Psy "Gentleman" এর পর কোন K-Pop সিঙ্গেল এর জন্য প্রথমবারের মতো একটি যুগান্তকারী রেকর্ড। SoundCloud এর তথ্যমতে, জিমিনের "Promise" (2018)গানটিই ডেবেউ সিঙ্গেল হিসেবে ২৪ ঘণ্টায় সবচেয়ে বড় রেকর্ড অর্জনকারী।  বর্তমানে এটি সবচেয়ে বেশি স্ট্রীম পাওয়া K-Pop গান।

২০১৮ এর ২৫ অক্টোবর, জিমিন বিটিএস এর বাকি সদস্যসহ দক্ষিণ কোরিয়ার প্রেসিডেন্ট এর কাছ থেকে Order of Cultural Merit (South Korea) সম্মাননা লাভ করেন।

## তথ্যসূত্র

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কে-পপ সঙ্গীতশিল্পী
বিষয়শ্রেণী:বিটিএস সদস্য
বিষয়শ্রেণী:বুসানের সঙ্গীতশিল্পী
বিষয়শ্রেণী:দক্ষিণ কোরিয়ার জাপানি ভাষার সঙ্গীতশিল্পী
বিষয়শ্রেণী:ইংরেজি ভাষার দক্ষিণ কোরীয় সঙ্গীতশিল্পী
বিষয়শ্রেণী:দক্ষিণ কোরীয় পপ গায়ক
বিষয়শ্রেণী:দক্ষিণ কোরীয় গায়ক-গীতরচয়িতা
বিষয়শ্রেণী:দক্ষিণ কোরীয় পুরুষ আইডল
বিষয়শ্রেণী:২১শ শতাব্দীর দক্ষিণ কোরীয় সঙ্গীতশিল্পী-গীতরচয়িতা
বিষয়শ্রেণী:২১শ শতাব্দীর দক্ষিণ কোরীয় গায়ক
বিষয়শ্রেণী:অর্ডার অফ কালচারাল মেরিট (কোরিয়া) প্রাপক
বিষয়শ্রেণী:হাইব কর্পোরেশনের শিল্পী
বিষয়শ্রেণী:দক্ষিণ কোরীয় পুরুষ নৃত্যশিল্পী
ক্ষিতি গোস্বামী

**ক্ষিতি গোস্বামী** ( – ২৪ নভেম্বর ২০১৯) ভারতের পশ্চিমবঙ্গের একজন রাজনীতিবিদ ছিলেন যিনি বিপ্লবী সমাজতন্ত্রী দলের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন সদস্য ও  পশ্চিমবঙ্গ সরকারের একজন মন্ত্রী ছিলেন। এছাড়া, তিনি বিপ্লবী সমাজতন্ত্রী দলের রাজ্য কমিটির সম্পাদক ও কেন্দ্রীয় কমিটির সাধারণ সম্পাদক পদেও দায়িত্ব পালন করেছিলেন।

## জীবনী
ক্ষিতি গোস্বামী ১৯৯১ সালে ঢাকুরিয়া বিধানসভা কেন্দ্রের বিধায়ক হিসেবে নির্বাচিত হন। ১৯৯৬ সালে তিনি আবারো ঢাকুরিয়া থেকে পশ্চিমবঙ্গ বিধানসভার সদস্য হিসেবে নির্বাচিত হন। ২০০৬ সালে তিনি তৃতীয়বারের মত ঢাকুরিয়া বিধানসভা কেন্দ্র থেকে পশ্চিমবঙ্গ বিধানসভার সদস্য হিসেবে নির্বাচিত হন।

ক্ষিতি গোস্বামী পশ্চিমবঙ্গ সরকারের একজন মন্ত্রী ছিলেন। তিনি ১৯৯৬ সাল থেকে ২০০১ সাল পর্যন্ত এবং ২০০৬ সাল থাকে ২০১১ সাল পর্যন্ত পশ্চিমবঙ্গ সরকারের পূর্তমন্ত্রী ছিলেন। এছাড়া, তিনি বিপ্লবী সমাজতন্ত্রী দলের রাজ্য কমিটির সম্পাদক ও কেন্দ্রীয় কমিটির সাধারণ সম্পাদক পদেও দায়িত্ব পালন করেছিলেন।

ক্ষিতি গোস্বামী ২০১৯ সালের ২৪ নভেম্বর ৭৬ বছর বয়সে প্রয়াত হন।

## তথ্যসূত্র

বিষয়শ্রেণী:২০১৯-এ মৃত্যু
বিষয়শ্রেণী:বাঙালি রাজনীতিবিদ
বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ
বিষয়শ্রেণী:দক্ষিণ দিনাজপুর জেলার ব্যক্তি
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:১৯৪৩-এ জন্ম
শিহাবুদ্দীন আল কাস্তালানী

**শিহাবুদ্দীন আবুল আব্বাস আহমদ ইবনে মুহাম্মদ ইবনে আবু বকর আল-কাসতালানী আল-কুতাইবি আল-শাফিয়ী** () (আল-কাস্তালানী নামেও পরিচিত) ছিলেন একজন সুন্নি ইসলামি পণ্ডিত, যিনি হাদিস ও ধর্মতত্ত্বে বিশেষজ্ঞ ছিলেন। তিনি প্রধানত *ইরশাদুস সারি শরহু সাহিহিল বুখারি* নামক গ্রন্থ রচনার জন্য বিখ্যাত ছিলেন, যা সহিহ বুখারির ব্যাখ্যাগ্রন্থ ছিল।

## জীবনী
তিনি আয়েশা আল-বাউনিয়ার সাথে বিবাহ বন্ধনে অবদ্ধ হন।
তিনি সুয়ুতির সমসাময়িক ছিলেন, এবং দুজনের মধ্যে বেশ কিছু পাণ্ডিত্যপূর্ণ প্রতিযোগিতা ছিল, যেমন আরবি: 'খুসুমত'। যুক্তিগুলির বিষয়টি আল-কাস্তালানীর শায়খ আল-সাখাভির দিকে নিবিষ্ট ছিল, তবে শেষ পর্যন্ত আল-কাস্তালানী সুয়ুতীর নিকট ক্ষমা প্রার্থনা করেন। 
## নাম ও বংশ পরিক্রমা
তার নসবনামা বা বংশ পরিক্রমা হল : শায়খ ইমাম শিহাবুদ্দীন আবুল আব্বাস আহমাদ  ইবন মুহাম্মাদ ইবন আবি বাকার ইবন আবদিল মালিক ইবন আহমাদ ইবন হুসাইন ইবন আলী আল-কাস্তালানী আল-মিশরী আল-কুতায়বী আশ-শাফিয়ী ।
## দৃষ্টিভঙ্গি
কাস্তালানী প্রাথমিকভাবে আইনশাস্ত্রে মালিকি মাজহাবের অনুসারী ছিলেন। পরবর্তিতে তিনি শাফিঈ মাজহাব অবলম্বন করেন। ইসলামি ধর্মতত্ত্ব সম্পর্কিত ক্ষেত্রে তিনি আশআরি মতের একজন প্রবক্তা, যার জন্য তিনি এর অন্যতম প্রধান ব্যক্তিত্ব হিসাবে বিবেচিত হন।

## রচনাবলি
**আল মুয়াহিবুল লাদুন্নিয়্যাহ বিল মিনাহিল মুহাম্মাদিয়্যাহ*
*ইরশাদুস সারি, ১০ খন্ড সহীহ বুখারীর অন্যতম গুরুত্বপূর্ণ ব্যাখ্যাগ্রন্থ
*মাসালিকুল হুনাফা ইলা মাশারিউস সালাত 'আলান নাবিয়্যিল মুস্তাফা 
*মিনহাজুল ইবতিহাজ শারহে মুসলিম, আল হিজাজ, সহীহ মুসলিমের ব্যাখ্যাগ্রন্থ 
*আল জান্নাতুদ্দানী ফি হাল হিরজুল আমানি, শাতিবিয়্যাহ এর ব্যাখ্যাগ্রন্থ 
*আল ফাতহুল মাওয়াহিবি, শাতিবিয়্যাহ এর লেখকের জীবনী 
*বুরদা এর ব্যাখ্যাগ্রন্থ
*মাকামাতুল আরিফিন

## তথ্যসূত্র

## বহিঃসংযোগ

বিষয়শ্রেণী:১৪৪৮-এ জন্ম
বিষয়শ্রেণী:১৫১৭-এ মৃত্যু
বিষয়শ্রেণী:১৫শ শতাব্দীর মুসলিম
বিষয়শ্রেণী:১৫শ শতাব্দীর ইসলাম ধর্মীয় নেতা
বিষয়শ্রেণী:১৫শ শতাব্দীর ব্যক্তি
বিষয়শ্রেণী:মুহাদ্দিস
বিষয়শ্রেণী:সুন্নি মুসলিম
বিষয়শ্রেণী:সুন্নি মুসলিম পণ্ডিত
বিষয়শ্রেণী:শাফিঈ ব্যক্তি
বিষয়শ্রেণী:আশআরি ব্যক্তি
বিষয়শ্রেণী:মিশরীয় ইমাম
নারায়ণ রাও তারালে

**নারায়ণ রাও তারালে** ( – ২৪ নভেম্বর ২০১৯) ভারতের কর্ণাটকের একজন রাজনীতিবিদ ছিলেন। তিনি কর্ণাটক বিধানসভার একজন সদস্য ছিলেন।

## জীবনী
নারায়ণ রাও তারালে ১৯৯৪ সালে কর্ণাটক বিধানসভার অন্তর্গত বেলগাম বিধানসভা কেন্দ্রের বিধায়ক হিসেবে নির্বাচিত হয়েছিলেন। 
তিনি মারাঠা মন্ডলের সহসভাপতি ছিলেন। প্রতিষ্ঠানটি বিভিন্ন শিক্ষাপ্রতিষ্ঠান পরিচালনা করে থাকে।

নারায়ণ রাও তারালে ২০১৯ সালের ২৪ নভেম্বর ৮৩ বছর বয়সে প্রয়াত হন।

## তথ্যসূত্র

বিষয়শ্রেণী:২০১৯-এ মৃত্যু
বিষয়শ্রেণী:ভারতের স্বতন্ত্র রাজনীতিবিদ
বিষয়শ্রেণী:১৯৩০-এর দশকে জন্ম
বিষয়শ্রেণী:কর্ণাটক বিধানসভার সদস্য ১৯৯৪-১৯৯৯
বিষয়শ্রেণী:মারাঠি রাজনীতিবিদ